**Nézzük együtt Paul Signac képeit!**

Szitakötő 54. szám

**Művészeti nevelés I-IV. osztály**

Kiss Csilla Anikó tanítónő,

Szent László Római Katolikus Líceum, Nagyvárad

A jeles napok (Április 22. - A Föld Napja, Május 10. - A Madarak és fák napja, Június 5. - Környezetvédelmi Világnap), vagy egy kellemes séta, kirándulás, mind jó alkalom egy szép tájkép megfestésére pontokból, egy új festési technika megismerése, alkalmazása által.

**Cél**:

- Megismerő- és befogadóképesség fejlesztése (a bemutatott műalkotások értelmezése, a látvány kritikai feldolgozása, véleményalkotás által)

- Esztétikai nevelés. Élményszerű tapasztalatszerzés.

-Kreativitás, alkotóképesség, problémamegoldó képesség fejlesztése, alkotó magatartás, kreatív önkifejezés az új festési technika elsajátítása, alkalmazása által.

- Önértékelés, önszabályozás, koncentráció, motiváció fejlesztése.

\*A vizuális nevelés, komplex hatásainak köszönhetően számos kulcskompetencia fejlesztéséhez nagymértékben hozzájárul.

**Bevezetés a témába:**

Rajz/ képzőművészeti nevelés óra elején a gyermekeknek kivetítjük a pointillizmus néhány jeles képviselőjének alkotását: Paul Signac, Georges Seurat, Angelo Franco tájképeit pontokból, pöttyökből. Bemutatjuk a Szitakötő folyóiratban lévő képeket, posztert: Paul Signac tájképeit.

**Magyarázat, útmutatás, bemutatás:**

Körvonalazzuk a pointillizmus technikáját, a pöttyök, színmozaikok alkotta látványt. Bemutatom, hogy milyen eszközökkel, hogyan dolgozhatunk: vékony ecset vége, fültisztító pálcikák, vízfesték, tempera.

<https://hu.pinterest.com/evi900140/pointillizmus/>

<https://zsofiasarhidai.com/blog/pottyok-pottyok-pottyok/>

**A tanulók önálló munkája:**

Tájképeket, csendéletet festünk a gyerekekkel. A témát ők választják szabadon.

**Értékelés:**

Óra végén kiállítjuk a gyerekek kis alkotásait, bemutatják saját munkáikat, és értékelik egymás munkáját.

*\* Amennyiben több elemi osztály is részt vesz ebben a vizuális projektben, a legsikeresebb alkotásokból kiállítást szervezhetünk az iskola folyosóján, könyvtárában, dísztermében.*